# Frigga Carlberg

Frigga Carlberg, de soltera Anna Fredrika Lundgren (Falkenberg, Halland, 10 d'agost del 1851 - 3 d'octubre del 1925), fou una escriptora sueca, treballadora social, feminista i sufragista. Pertangué al comité central de l'Associació Nacional per al Sufragi de les Dones del 1903 al 1921 i fou presidenta de la branca de Göteborg de la Societat Sueca per al Sufragi de les Dones entre 1902–21. Fou una figura destacada del moviment sufragista suec que contribuí a l'aprovació del sufragi en totes dues cambres del Riksdag.

## Biografia

Frigga Carlberg, tot i que la seua família era adinerada, tingué grans dificultats per a persuadir el seu pare que li permetés estudiar.
El 1876 se n'anà a viure a Göteborg després de casar-se amb el funcionari de correus Andreas Carlberg. S'hi va involucrar en temes feministes i de treball social. Entrà en l'Associació de Dones de Göteborg, fundada el 1884. Fundà Sällskapet Myrornas barnhem, una organització que proporcionava llars a menors sans de pares infectats de tuberculosi; presidí una organització per a treballadores socials i era membre de l'Associació sueca d'atenció als pobres.

### Compromís pel sufragi

Frigga Carlberg fou una dirigent feminista de Gotemborg, i quan es fundà la Societat Sueca per al Sufragi de les Dones al 1902, n'establí una secció a Gotemborg i en fou elegida presidenta. Estava al cas del moviment pel sufragi britànic i estatunidenc, i una vegada convidà la sufragista anglesa Sylvia Pankhurst (1882-1960) a una conferència. Representà Suècia en conferències internacionals sobre el sufragi: per la Societat Sueca pel Sufragi, i a Roma el 1923 representant el Govern suec.

### Escriptora

Escrigué bona part del material argumentatiu de LKPR, la rama cultural de l'Associació Nacional. Com a autora de novel·les i teatre, descrigué els problemes de les dones i les condicions de vida de les persones empobrides, que influïren políticament.
La seua novel·la För rättfärdighets skull (1918), amb la novel·la Pennskaftet (1910) d'Elin Wägner (1882-1949), és una de les novel·les més notables del moviment pel sufragi suec (Kvinnors kamp för rösträtt).

#### Algunes obres

* Frigga Carlberg, När begreppen klarna.
* Frigga Carlberg, Samma don.
* Frigga Carlberg, Statsministerns döttrar. Skådespel i tre akter.
* Frigga Carlberg, Susan B. Anthony.

## Vegeu també

* Ellen Key.
* Elin Wägner.
* Karolina Widerström.

## Referències

* ↑ «Frigga Carlberg». portrattarkiv.se. [Consulta: 1r maig 2020].
* ↑ «skbl.se - Anna Fredrika (Frigga) Carlberg». skbl.se. [Consulta: 27 octubre 2021].
* ↑ «Frigga Carlberg – en stridbar ”suffragettsjäl"» (en suec). Demokrati100.se, 05-02-2020. Arxivat de l'original el 2020-02-23. [Consulta: 22 octubre 2021].
* ↑ «Anna Fredrika (Frigga) Carlberg». [Consulta: 26 juny 2019].
* ↑ «Göteborgs Kvinnoförening». Ohlininstitutet. [Consulta: 1r maig 2020].
* ↑ «Sylvia Pankhurst». spartacus-educational.com. [Consulta: 1r maig 2020].
* ↑ «Frigga Carlberg». Göteborgs Universitetsbibliotek. [Consulta: 1r maig 2020].
* ↑ «Elin Wägner». The History of Nordic Women’s Literature. [Consulta: 1r maig 2020].
* ↑ Lotta Lotass. «Elin Wägner (1882-1949)». litteraturbanken.se. [Consulta: 1r maig 2020].
* ↑ «Kvinnors kamp för rösträtt». Göteborgs universitet. [Consulta: 1r maig 2020].